കടലില് ശക്തമായ കാറ്റിനു സാധ്യത, മത്സ്യത്തൊഴിലാളികള് ജാഗ്രത പാലിക്കണം: കേന്ദ്ര കാലാവസ്ഥാ വകുപ്പ് കേരള ലക്ഷദ്വീപ് കര്ണാടക തീരങ്ങളില് മത്സ്യബന്ധനത്തിനു തടസമില്ലെന്നു കേന്ദ്ര കാലാവസ്ഥാ വകുപ്പ് അറിയിച്ചു. കടലില് ചില ഭാഗങ്ങളില് ശക്തമായ കാറ്റിനു സാധ്യതയുണ്ടെന്നും അറിയിപ്പില് പറയുന്നു. ഇന്നും നാളെയും ഓഗസ്റ്റ് 13, 14 തെക്ക് പടിഞ്ഞാറന് ബംഗാള് ഉള്ക്കടലിലും, കന്യാകുമാരി പ്രദേശങ്ങളിലും മണിക്കൂറില് 35 മുതല് 45 കി.മീ വരെ വേഗതയില് വീശിയടിച്ചേക്കാവുന്ന ശക്തമായ കാറ്റിന് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. ഇന്നുഓഗസ്റ്റ് 13 മുതല് 17 വരെ തെക്ക്പടിഞ്ഞാറന്, മധ്യ പടിഞ്ഞാറന് അറബിക്കടലില് മണിക്കൂറില് 50 മുതല് 60 കി.മീ വരെയും ചില അവസരങ്ങളില് 70 കി.മീ വരെയും വേഗതയില് വീശിയടിച്ചേക്കാവുന്ന ശക്തമായ കാറ്റിനും സാധ്യതയുണ്ടെന്നു കേന്ദ്ര കാലാവസ്ഥ വകുപ്പ് അറിയിച്ചിട്ടുള്ളതിനാല് ഈ ദിവസങ്ങളില് ഈ പ്രദേശങ്ങളില് മത്സ്യബന്ധനത്തിനു പോകരുതെന്നും കളക്ടര് അറിയിച്ചു.